da da da id da da da da da da it da da da da da da da da da da da da eo da da da da da da da da da da da da da da da da da da da da da da da de da nb da da tr nb da da da da da da da da da da da nl da da es en da da da da da da en ro en da da da da da it sv en da en da en da da da da da da hu en da nb da da en id da da da nn da da ro da da da da da sv en da en
Ledige job Kontakt Om kommunen Nyheder Kort
En borgerrådgiver er en neutral og uafhængig person ansat af kommunalbestyrelsen, som kan rådgive og vejlede dig i forhold til klagemuligheder og regler for sagsbehandling inden for kommunens områder.
At du bliver hørt og får en respektfuld behandling
At du bliver informeret om dine rettigheder og pligter
At sikre, at klager bliver brugt til at gøre kommunens behandling af sager og betjening af borgere bedre
Hvad kan Borgerrådgiveren hjælpe dig med?
At finde rundt i organisationen og skabe kontakt til en relevant medarbejder
At mægle mellem dig og den kommunale medarbejder
At deltage til møder med kommunen som observatør, hvis du har behov for det
At forstå indholdet i afgørelsen fra kommunen
At søge en sag genoptaget
At finde ud af dine muligheder for at klage, og at formulere den klage
At tage stilling til din klage over:
Den måde kommunen har behandlet din sag
Medarbejdernes optræden og betjening
Den måde kommunen løser sine praktiske opgaver på (f.eks. ældrepleje, undervisning i skolerne, børnepasning i institutionerne osv.)
At tage imod og videreformidle dine forslag til, hvordan kommunens sagsbehandling og betjening kan forbedres
Hvad kan du ikke få hjælp til?
Borgerrådgiveren kan ikke tage sig af:
Klager over det faglige indhold i afgørelser, som kommunen har truffet
Klager over sager, som andre klageinstanser tager sig af
Klager vedr. sager, der er sendt til Ombudsmanden, de kommunale tilsynsmyndigheder eller domstolene
Klager over politiske beslutninger, f.eks. serviceniveau
Sager om medarbejderes ansættelsesforhold i kommunen
Forældede sager, der er afsluttet for mere end et år siden
Hvordan behandler Borgerrådgiveren dine data?
De persondata om dig, som borgerrådgiveren modtager fra dig eller andre, vil blive lagret uden adgang for andre end borgerrådgiveren og dig selv.
Medmindre du udtrykkeligt siger nej, vil borgerrådgiveren dog sende de nødvendige personoplysninger om dig til relevante områder af administrationen i Lejre Kommune for at kunne behandle din sag og svare på dine spørgsmål.
Siger du nej til at give borgerrådgiveren oplysningerne eller til at disse videregives, begrænser det borgerrådgiverens muligheder for at få din sag tilstrækkeligt belyst, og dermed behandle sagen.
Læs om dine rettigheder her
Læs om datasikkerhed i Lejre Kommune
Hvordan sender du sikkert post til Borgerrådgiveren?
Du sender og modtager digital post via www.borger.dk eller www.e-boks.dk. Hvis du vil sende sikker digital post direkte til borgerrådgiveren, kan du sende det ved at logge ind med NemID herunder.
Send sikkert post til borgerrådgiveren
Når du sender digital post bliver informationen krypteret og signeret. Det betyder, at du har sikkerhed for, at meddelelsen ikke kan læses af andre end dig og modtageren.
Husk at sende kontaktinformationer i form af for eksempel telefonnumre med, hvis du vil have at borgerrådgiveren skal ringe til dig.
Hvis din henvendelse indeholder personlige, fortrolige eller følsomme oplysninger, bør du altid bruge digital post.
Hvad er personlige, fortrolige eller følsomme oplysninger?
Personfølsomme oplysninger er blandt andet oplysninger om:
politisk eller religiøs overbevisning
Hvis du vil have nogen til at hjælpe dig med at klage?
Efter forvaltningslovens § 8, stk. 1 kan du som part i en sag på et hvilket som helst tidspunkt under sagens behandling vælge at give fuldmagt til, at andre repræsenterer eller bistår dig.
Det betyder, at du kan få din ægtefælle, ven eller andre  (partsrepræsentant) til at repræsentere dig og hjælpe med din klage til Borgerrådgiveren.
Du skal blot udfylde en fuldmagt, som skal afleveres til Borgerrådgiveren sammen med klagen.
Hvis der er klaget af en partsrepræsentant, får du som part en bekræftelse på, at Borgerrådgiveren behandler sagen. Du får også resultatet af Borgerrådgiverens behandling af sagen, men al yderligere korrespondance foregår mellem Borgerrådgiveren og partsrepræsentanten.
Find blanketten til fuldmagten her
Hvornår får du svar på din henvendelse til Borgerrådgiveren?
Hvis du laver en skriftlig klage til Borgerrådgiveren, kan du som udgangspunkt forvente svar indenfor 10 arbejdsdage. I perioder med ferie eller sygdom kan sagsbehandlingstiden dog blive forlænget. Det er ikke sikkert at sagen vil være færdigbehandlet indenfor 10 dage, men så vil du blive orienteret om det videre sagsforløb.
VEDTÆGT FOR BORGERRÅDGIVEREN (PDF)
RAMMER OG RETNINGSLINJER FOR BORGERRÅDGIVEREN (PDF)
Tak for din feedback
Vælg type af feedback
Der skete desværre en fejl. Prøv venligst igen lidt senere
Send kopi af beskeden til mig
Bemærk: Denne henvendelse understøtter ikke sikker post. Hvis din henvendelse indeholder følsomme personoplysninger, såsom cpr-numre, bedes du sende din meddelelse via sikker post. Du kan bruge søgefeltet på lejre.dk for at finde mere information om sikker post.
Udfyld ikke dette felt, da det bruges til at blokere for bot-genereret trafik.
CVR | EAN | Bankoplysninger
Digital Post & Sikker mail
Hvis du vil klage
Vores Sted på Facebook
Få siden læst højt
Sådan behandler vi dine data